אובפמי מרטינס

אובפמי אקינוונמי מרטינס (באנגלית: Obafemi Akinwunmi Martins; נולד ב-28 באוקטובר 1984) הוא כדורגלן עבר ניגרי ששיחק בעמדת החלוץ. ייצג את נבחרת ניגריה ביותר מ-40 משחקים.

 קריירת מועדונים 
בשנת 2001 הצטרף מרטינס לקבוצת הנוער של אינטר מילאנו תמורת 750,000 אירו, בעונתו הראשונה בקבוצת הנוער כבש מרטינס 23 שערים, והוליך את הקבוצה לזכייה באליפות ליגת הנוער האיטלקי. משחק הבכורה שלו בקבוצה הבוגרת היה בדצמבר 2002 נגד פארמה. את בכורתו בליגת האלופות שיחק נגד מעסיקיו העתידיים ניוקאסל יונייטד באצטדיון הסנט ג'יימס פארק. את עונתו הראשונה סיים עם שער אחד בארבעה משחקים.
בשנת 2005, חתם מרטינס על חוזה ארוך טווח עם אינטר עד לשנת 2010 אשר הוערך בכ-2.5 מיליון אירו לעונה. יכולתו הטובה לאורך העונה זיכתה אותו לזימון לנבחרת ניגריה לקראת גביע אפריקה לאומות 2006.

למרות הצלחתו היחסית באינטר בכיבוש של 28 שערים ב-88 משחקים, בנוסף ל-11 כיבושים בתחרויות הבינלאומיות, נמכר מרטינס באוגוסט 2006, בעקבות הבאת שני חלוצים נוספים לקבוצה, הרנן קרספו הארגנטינאי אשר הגיע מהשאלה בצ'לסי, וזלאטן איברהימוביץ' אשר נרכש מיובנטוס.

באוגוסט 2006 עבר מרטינס לניוקאסל יונייטד תמורת 10 מיליון ליש"ט בעסקה לחמש שנים, וקיבל את החולצה מס' 9 אשר הייתה שייכת למלך שערי הקבוצה הפורש אלן שירר.
את הופעת הבכורה שלו בניוקאסל ערך ב-27 באוגוסט בהפסד לאסטון וילה, כאשר סיים את המשחק כשהוא מפונה באלונקה מחוץ לתחומי המגרש בעקבות פציעה בברך.
במהלך שלוש שנותיו בקבוצה הפך מרטינס לאחד מחביבי האוהדים כאשר כבש 29 שערים ב-105 משחקים בכל המסגרות.

באופן מקרי, מרטינס כבש במדי אינטר מילאנו 28 שערים ב-88 משחקים אשר שיחק בסרייה א', ובניוקאסל רשם סטטיסטיקה זהה במשחקים בהם השתתף בפרמייר ליג.

ביולי 2009 חתם מרטינס לארבע שנים באלופת גרמניה וולפסבורג, אשר שילמה לניוקאסל 9 מיליון ליש"ט תמורתו. את הופעת הבכורה שלו בקבוצה ערך כאשר נכנס כמחליף במחצית השנייה נגד פ.צ. קלן.

ב-9 ביולי 2010 עבר מרטינס לרובין קאזאן הרוסית וחתם על חוזה לשלוש שנים בקבוצה אשר שילמה לוולפסבורג 8 מיליון אירו תמורת המעבר. ב-31 בינואר 2011 הצטרף החלוץ לקבוצת ברמינגהאם סיטי בהשאלה עד לתום העונה.

ב-11 במרץ 2013 חתם בסיאטל סאונדרס מה-MLS.

ב-18 בפברואר 2016 חתם בשאנגחאי שנחווה מליגת העל הסינית.

 קריירה בינלאומית 
ב-29 במרץ 2004 ערך את הופעת הבכורה שלו בנבחרת ניגריה בניצחון 0:3 נגד . מרטינס השתתף עם הנבחרת בגביע אפריקה לאומות בשנים 2006, 2008 ו-2010 ובמונדיאל 2010.

תארים
 אינטר מילאנו
 אליפות איטליה: 2005/2006
 קופה איטליה: 2004/2005, 2005/2006
 הסופר קאפ האיטלקי: 2004/2005, 2005/2006

ניוקאסל יונייטד
 גביע האינטרטוטו: 2006

ברמינגהאם סיטי
 גביע הפוטבול ליג: 2011

סיאטל סאונדרס
 מגן האוהדים:  2014
 גביע ארצות הברית הפתוח: 2014

שאנגחאי שנחווה
 הגביע הסיני: 2017

קישורים חיצוניים



קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני אינטר מילאנו
קטגוריה:כדורגלני ניוקאסל יונייטד
קטגוריה:כדורגלני וולפסבורג
קטגוריה:כדורגלני רובין קאזאן
קטגוריה:כדורגלני ברמינגהאם סיטי
קטגוריה:כדורגלני לבאנטה
קטגוריה:כדורגלני סיאטל סאונדרס
קטגוריה:כדורגלני שאנגחאי שנחווה
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2006
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:ספורטאים ניגרים באיטליה
קטגוריה:ספורטאים ניגרים באנגליה
קטגוריה:ספורטאים ניגרים בגרמניה
קטגוריה:ספורטאים ניגרים ברוסיה
קטגוריה:ספורטאים ניגרים בספרד
קטגוריה:ספורטאים ניגרים בארצות הברית
קטגוריה:ספורטאים ניגרים בסין
קטגוריה:ניגרים שנולדו ב-1984